ང་ཚོ་བོད་མི་ཚོར་མཚོན་ན་སོ་སོའི་སྐད་དང་ཡི་གེ་ཡོད་པ་ཙམ་དུ་མ་ཟད།དེར་གཞི་བཅོལ་བའི་མིའི་བསམ་བློའི་འགྲོ་སྟངས་དང་སེམས་ཁམས་རིག་པའི་རྣམ་གཞག་སྐོར་ལེགས་བཤད་ཧ་ཅང་ཕྱུག་པོ་ཡོད།ལྷག་པར་ཚད་རྡུལ་དངོས་ཁམས་རིག་པའི་རྣམ་གཞག་སྐོར་ལ་མཚོན་ན་དེང་དུས་ནུབ་ཕྱོགས་ཚན་རིག་པ་ཚོར་ལེགས་བཤད་གསར་པ་ལྟ་བུ་ཡིན་ཡང་རྒྱ་གར་ནང་ལོ་ངོ་ཉིས་སྟོང་དྲུག་བརྒྱ་གོང་ནས་ཡོད་སྐོར་རྒྱ་གར་དངོས་ཁམས་རིག་པའི་ཚན་རིག་པ་གྲགས་ཅན་རཱ་ཇ་རམན་ནཱ་དམ་པ་ཁོང་གིས་ངོས་ལ་གསུང་མྱོང་ཡོད།དེ་ནི་དངོས་བདེན་རེད།ངོས་རང་ལོ་ངོ་༣༠ལྷག་རིང་ཚན་རིག་པ་དང་ལྷན་བགྲོ་གླེང་སོགས་བྱས་མྱོང་ཡོད།ཚན་རིག་པ་དེ་དག་ཕལ་མོ་ཆེ་འཇིག་རྟེན་ཁམས་ཀྱི་རིག་པ་དང་།དབང་རྩའི་ཚན་རིག་པ།དངོས་ཁམས་ཚན་རིག་པ།ལྷག་པར་ཚད་རྡུལ་དངོས་ཁམས་ཚན་རིག་པ།དེ་བཞིན་སེམས་ཁམས་རིག་པའི་ཚབ་རིག་པ་བཅས་རེད།ངོས་ཀྱིས་ལོ་ངོ་སུམ་ཅུ་ལྷག་རིང་ཚན་རིག་པ་གྲགས་ཅན་དེ་དག་དང་ལྷན་བགྲོ་གླེང་སྐབས་ཚད་རྡུལ་དངོས་ཁམས་རིག་པའི་རྣམ་གཞག་སྐོར་གླེང་སྐབས་རྒྱུས་མངའ་ཡོད་པ་ལྟ་བུ་ཡོང་གི་འདུགདེ་ནི་རྒྱ་གར་གནའ་རབས་ཀྱི་སློབ་དཔོན་དེ་དག་གིས་གསུང་ཟིན་པར་བརྟེན་བྱུང་བ་རེད།སློབ་དཔོན་དེ་དག་གིས་ཆོས་རྣམས་རྟོག་པས་བཏགས་པ་ཙམ་ལས་རང་ངོས་ནས་གྲུབ་པའི་ཆོས་རྡུལ་ཙམ་ཡང་མེད་པ་གསུང་ཡོད།ཅེས་སོགས་ཀྱི་བཀའ་སློབ་སྩལ་བསྟུན་དྲི་བ་རྣམས་ལ་བཀའ་ལན་སྩལ་འདུག